מי מתגורר בבית היל
פרקים

| מס' בסדרה | מס' בעונה | שם הפרק    | תאריך שידור מקורי |  |  |
| --- | --- | --- | --- | --- | --- |
| 1 | 1 | "סטיבן רואה רוח רפאים" | מייק פלנגאן | מייק פלנגאן | 12 באוקטובר 2018 |
סטיבן קריין הוא סופר הידוע בשל "הרדיפה של בית היל", נובלה אוטוביוגרפית על חוויות הילדות שלו בזמן ששהה באחוזה רדופה עם הוריו יו ואוליביה, ואחיו שירלי, ת'יאו, נל ולוק. בזמן שהותם בבית, משפחת קריין פוגשת בתקריות על-טבעיות ונאלצת לברוח בלי אוליביה, שמוצאת את מותה בתוך הבית, מה שהותיר את שאר המשפחה עם טראומה. שנים לאחר מכן, סטיב משתמש בחוויות הטראומטיות כדי לכתוב את הספר, והקשרים שלו עם אחיו ניזוקים. למרות שהספר הפך לרב-מכר, סטיבן למעשה פספס את רוב החוויות המבעיתות והוא בעצמו לא מאמין בעל-טבעי. סטיבן ושירלי לא עונים לשיחות טלפון שקיבלו מאחותם נל. נל אז מתקשרת לאביהם, יו, שהפך למנותק מהמשפחה, ומביאה דאגה כלפי לוק, אחיה התאום שהפך למכור לסמים. סטיבן חוזר לביתו, ורואה את לוק עוזב עם ציוד שגנב מהדירה. כשסטיבן נכנס לדירה הוא רואה את נל. הוא מקבל שיחת טלפון מאת יו שמודיע לו שנל הלכה לבית היל ומתה שם. סטיבן מבין שדמותה של נל שחזה בה הייתה רוח רפאים.
| 2 | 2 | "ארון פתוח" | מייק פלנגאן | מייק פלנגאן | 12 באוקטובר 2018 |
בזיכרונות הילדות מבית היל, שירלי מוצאת קופסה עם גורי חתלתולים בבקתה סמוך לאחוזה, ומשכנעת את ההורים שלה להכניס אותם לבית. כל הגורים מוצאים את מותם במהרה, מה שמשפיע על שירלי בצורה עמוקה, והיא מוטרדת מהמחשבה שלא יכלה "לתקן" אותם. זמן לאחר מכן שירלי ומשפחתה עזבו את בית היל, ובהלוויה של אימה אוליביה, שירלי הנסערת נדהמת מכך שהקברן הצליח "לתקן" את אמא שלה ולגרום לה להיראות כאילו היא ישנה. כבוגרת, שירלי נשואה לקווין ואמא לשני ילדים, וביחד יש להם עסק ללוויות, כאשר היא עובדת כקברנית. היא משכירה את בית ההארחה שלה לת'יאו, שעובדת כפסיכולוגית ילדים. שירלי מקבלת שיחת טלפון מסטיבן שמודיע לה על מותה של נל. מזועזעת ונסערת, היא מבקשת שגופתה של נל תובא אליה והיא תוכל לחנוט אותה בעצמה. אחרי שהחניטה הושלמה, שירלי פוגשת ברוח רפאים מעברה.
| 3 | 3 | "לגעת" | מייק פלנגאן | ליז פאנג | 12 באוקטובר 2018 |
זכרונות מהעבר חושפים שת'יאו מסוגלת לחוש ברגשות מאנשים וחפצים, כשהיא נוגעת בהם בידיה החשופות. תקרית עם לוק במעלית מובילה למרתף חשאי שלא ממופה בתוכניות הבנייה של הבית, שם לוק פוגש במשהו שתוקף אותו. לוק כועס שאף אחד לא מאמין לו, אז ת'יאו חוקרת ומוצאת דלת סתרים שמובילה למרתף. אוליביה מגלה לת'יאו שסבתה (וברמה מסוימת, היא ובנותיה) הן "רגישות" ונותנת לת'יאו זוג כפפות להגן על ידיה. כבוגרת ת'יאו עובדת כפסיכולוגית לילדים במשפחות אומנה, והיא פוגשת בילדה שאינה מצליחה "לקרוא" ואשר טוענת שהיא מעונה על ידי מפלצת בשם "מר סמיילי". ת'יאו מבקרת בבית שבו גרה הילדה ומגלה את האמת על המצב. לאחר מכן היא הולכת לחדר המתים, מורידה את הכפפות ונוגעת במצח של נל, ואז נופלת ובוכה. זיכרון מהלילה האחרון של המשפחה בבית היל חושף תמונות מטרידות כאשר תי'או נוגעת באביה בדרך החוצה, ורואה אותו ואת אוליביה רבים, ואוליביה נדחפת לקיר ומקבלת מכה בראש.
| 4 | 4 | "קטע של תאומים" | מייק פלנגאן | סקוט קוזאר | 12 באוקטובר 2018 |
כילד, לוק היה מתוסכל שהמשפחה שלו אף פעם לא האמינה לו. הוא מכיר חברה בשם אביגיל, וכל בני המשפחה מתעקשים שהיא דמיונית. לוק לוקח כובע עגול שאמו מוצאת בעליית הגג וחובש אותו לעיתים קרובות. בהווה, לוק הוא מכור לסמים, שאחרי מספר ביקורים במוסדי גמילה הצליח להישאר נקי במשך 90 ימים ונחוש להישאר כך. לנל וללוק יש "קטע של תאומים" שהם חולקים מאז הלידה, והם יכולים לחוש בפיזיות זה של זו. ידידתו של לוק ממוסד הגמילה, ג'ואי, בורחת וחוזרת לסמים, ולוק יוצא לחפש אחריה. לוק הילד מתעורר לילה אחד, ופוגש ברוח של איש גבוה שמגיע לאסוף את הכובע שלו. לוק הבוגר מוצא את ג'ואי, אבל במהלך החיפוש, הוא מרגיש מתוח וקר באופן לא טבעי. מכיוון שאין לו כסף או קורת גג, הוא פורץ לדירה של סטיבן וגונב חפצים בשביל למכור אותם. ג'ואי לוקחת את הכסף ובורחת, ולוק נשדד, מה שמותיר אותו מסתובב ברחובות יחף, ורדוף על ידי האיש עם הכובע. תחושת הקור נהיית בלתי נסבלת ולוק מתקשר למכון הגמילה ומתחנן שיתנו לו לחזור. סטיבן מודיע ללוק שנל נפטרה על ידי כך ששמה קץ לחייה. מורעד, לוק טוען שזו לא הייתה התאבדות.
| 5 | 5 | "הגברת עקומת הצוואר" | מייק פלנגאן | מרדית אווריל | 12 באוקטובר 2018 |
כילדה, נל מעונה על ידי "הגברת עקומת-הצוואר", דמות של רוח רפאים עם צוואר שבור שעומדת מול מיטתה בלילה בשעה שנל לא מסוגלת לזוז. כבוגרת, נל הולכת לקבל טיפול עבור שיתוק השינה שלה, ומתחילה קשר רומנטי עם הטכנולוג, ארתור. הם מתארסים, ולבסוף מתחתנים. במהלך אפיזודה של שיתוק שינה ארתור סובל ממפרצת בצוואר, ונפטר, בשעה שנל המשותקת חוזה בגברת עקומת-הצוואר שוב. נל מפסיקה לקחת את התרופות שלה, מה שגורם לחיכוכים עם אחיה תי'או וסטיבן. מצבה הנפשי מתדרדר, ואחריה שהפסיכולוג שלה טוען שבית היל הוא "רק חורבה ביער", נל נוסעת אל הבית בניסיון נואש להתמודד עם העבר. היא נכנסת אליו, וחוזה בדמיון אידיאלי על משפחתה ועל ארתור בתוך האחוזה המשופצת והיפה, אך בסוף ההזיה, היא מוצאת את עצמה בקצה המדרגות, לאחר שכרכה חבל לולאה סביב צווארה כי האמינה שהוא התליון של אימה. היא נדחפת מקצה המדרגות על ידי אימה, ושוברת את הצוואר. כשהיא מתה, היא רואה את עצמה נופלת ומטיילת דרך העבר ומגלה שהיא בעצמה היא הגברת עקומת-הצוואר שרודפת את נל הילדה, והופכת לרוח רפאים.
| 6 | 6 | "שתי סערות" | מייק פלנגאן | מייק פלנגאן וג'ף הווארד | 12 באוקטובר 2018 |
הפרק מתמרן בין שתי סערות: אחת שהמשפחה חוותה בעבר, בבית היל, ואחת בהווה, בלילה לפני ההלוויה של נל, כאשר המשפחה מתאחדת באותו המקום לראשונה מאז שעזבו את הבית, בשביל לחלוק כבוד לגופתה של נל. במהלך הסערה בעבר, נל נעלמת; כשאוליביה מחפשת אותה היא רואה רוחות בבית, ונכנסת למצב פוגה, מתנהגת מוזר ולא כמו עצמה. הילדים רואים יצור בתוך הבית. נל נמצאת בסופו של דבר, ואומרת שהיא הייתה שם כל הזמן, אבל הם לא יכלו לראות אותה. בבית ההלוויה בהווה, משפחת קריין חולקת זכרונות של נל. דברים מוזרים קורים: סטיבן חוזה בשד של אחותו, החשמל מתנתק, משהו נוגע בגופתה של נל, ונדמה שיו מדבר לעצמו. האחים דורשים מיו תשובות לגבי מה קרה בלילה האחרון בבית היל, מה שמוביל לעימותים וגילויים. מזגים מתחממים וריבים מתלקחים בין בני המשפחה, עד שארון הקבורה של נל נופל בפתאומיות. הרוח של נל שהתה בחדר כל הזמן, אך אף אחד לא היה יכול לראות אותה.
| 7 | 7 | "הספד" | מייק פלנגאן | קסטרו סמית' | 12 באוקטובר 2018 |
יו מתלבש ומתכונן להלוויה, ונחשף שהוא דיבר אל אוליביה כל הזמן הזה. הוא מנסה לפנות אל שירלי ולשבור את הנתק, אך היא לא משתפת פעולה; הוא מנסה שוב עם ת'יאו, והשניים משוחחים על הטעויות שלהם ומתפייסים. במהלך ההלוויה, יו מנסה לחדש את הקשר עם ילדיו. בעבר, המשפחה מנסה להעריך את גודל הנזק שהסערה גרמה, עובש וריקבון רומזים שיש נזילה, אבל הם לא מצליחים למצוא את המקור. מר דאדלי עוזר ליו, וחושף קצת מההיסטוריה של הדיירים הקודמים בבית. הוא רומז שאוליביה, שנהפכת לבלתי-יציבה, צריכה לשהות זמן מחוץ לבית, ומספר שאחרי חוויות משונות שהוא וגברת דאדלי חוו בבית הם לעולם לא נשארים לאחר החשכה. יו ואוליביה מסכימים שאוליביה צריכה לעזוב לפרק זמן אחרי שההתנהגות שלה הופכת למסוכנת. יו מוצא את המקור של הנזילה ופותר את ההיעלמות של ויליאם היל, הבעלים המקורים של הבית. בהווה, הרוח של אוליביה מופיעה פעמיים, תוקפת את לוק בהלוויה ואז את יו ות'יאו במשרד של שירלי, וגם מניחה כפתורים על העיניים של הגופה של נל. אחרי ההלוויה, לוק נעדר.
| 8 | 8 | "סימני עדות" | מייק פלנגאן | ג'ף הווארד ורבקה קלינגל | 12 באוקטובר 2018 |
סטיבן ויו נוסעים ומחפשים את לוק. סטיבן מאמין שהבעיות של המשפחה שלו הן נפשיות ומסביר לאביו שהוא עבר עיקור כדי לא לתת דור המשך ל"מחלה" של המשפחה שלו. שירלי ות'יאו נשארות בבית ההלוויה בשביל לבדוק האם לוק ישתמש בכרטיס האשראי הגנוב של שירלי. הן מתווכחות, ומובהלות על ידי דפיקות לא מוסברות על קירות הבית. שירלי מקבלת התראה על כך שלוק השתמש בכרטיס האשראי כדי לקנות דלק, בסמוך לבית היל. יו מסביר לסטיבן שבמהלך שהותם בבית סטיבן ראה רוחות כל הזמן, אך התרגל להכחיש אותן, ושהוא ואחיו הם מעין "ארוחה לא גמורה" בשביל הבית. שירלי ות'יאו מחליטות לנסוע לבית היל בשעה שהן ממשיכות לריב. הרוח של נל מבהילה אותן במהלך הריב, והן מתפייסות. לוק מגיע לבית היל ומנסה לשרוף אותו, אך הוא נעצר על ידי חזותה של אוליביה ורוח רפאים נוספת.
| 9 | 9 | "סיוטים נוראיים" | מייק פלנגאן | מרדית אווריל | 12 באוקטובר 2018 |
בהבזק מהעבר, יו מוצא את אוליביה ישנה עם נל ולוק על הספה, והיא מספרת שהיא מייחלת שהמשפחה תוכל להישאר ככה לנצח. כשהיא הולכת דרך חדר הקריאה שלה היא נכנסת לבית ההלוויות ובו גופותיהם של לוק ונל הבוגרים. היא מתעוררת באמצע הלילה ופוגשת ברוח של פופי היל. אוליביה מסכימה לעזוב את בית היל בבוקר למחרת בשביל לנוח בביתה של אחותה, אבל היא למעשה לנה במוטל סמוך לבית. היא חוזרת לבית היל והלילה האחרון של המשפחה באחוזה מתחיל להתגלגל: אוליביה מעירה את התאומים ואת אביגיל, חברתו של לוק שנשארה לישון בביתם, והם עורכים מסיבת תה בחדר האדום. שירלי שמה לב שאמה חזרה הביתה ושהתנהגותה משונה, והיא מעירה את יו. יו מבין שאוליביה הוסיפה לתה רעל עכברים, ומצליח להתערב לפני שילדיו שותים אותו, אבל לא מצליח להציל את אביגיל. יו מוציא את הילדים מהבית, ומשאיר את אוליביה ההמומה והזועמת מאחור, אשר מתה כשהיא נופלת מקצה גרם המדרגות.
| 10 | 10 | "דממה שררה" | מייק פלנגאן | מייק פלנגאן | 12 באוקטובר 2018 |
בהווה, סטיבן ויו מוצאים את לוק שוכב בחוסר הכרה בחדר האדום, לאחר שנכשל בניסיון לשרוף את הבית. סטיבן ננעל בחדר ומתעורר אחרי חלום בלהות, ומוצא את לוק גוסס בשעה שת'יאו ושירלי שנכלאו בפנים גם כן, מתעוררות אחרי שחוו חלומות של התגלות על חייהן. בחלום של לוק, הוא מתעורר בתוך חדר נקי ויפה, ומוצא את אוליביה, אביגיל, ונל הילדה. אוליביה רוצה שהוא יישאר, אבל נל אומרת לו לעזוב. הוא מתעורר בבהלה ומצביע על הרוח של נל, שהצילה אותו. הרוח של נל מתקשרת עם האחים, ומסבירה שהחדר האדום הוא "הבטן" של הבית, ובתוכו כל אחד מבני המשפחה חזה פנטזיה אישית. לפני שהיא נעלמת, היא משקיטה את החרדות של האחים שלה לגבי היחסים הלא פתורים בינם ובינה, ואומרת שהם כולם אהבו זו את זה אהבת אמת. בינתיים, הרוח של אוליביה לא רוצה שילדיה יעזבו את הבית, אבל יו משכנע אותה לפתוח את הדלת ולתת להם לברוח. יו וסטיבן נשארים מאחור, והמוות של אוליביה מתגלה. יו, שנפטר לפני כן, נכנס לחדר ומצטרף לאשתו ובתו המנוחות. שנתיים לאחר מכן, האחים המפויסים חוגגים שנתיים לגמילה של לוק ביחד עם בני ובנות הזוג שלהם.